OpenLLM-France/wikimedia huggingface dataset:
# Hilario Chi Canul

Hilario Chi Canul (nascut el 16 d'octubre de 1981) és un lingüista mexicà d'ètnia maia que va treballar el 2006 com a traductor i assessor en maia yukatek en la producció del film Apocalypto de Mel Gibson. En 2007 va guanyar el primer premi de la competició del govern mexicà en retòrica lingüística indígena. És professor de llengües maies a la Universitat de Quintana Roo (UQRoo). Ha treballat com a narrador en llengua maia en nombrosos films de caràcter comercial, artístic i educatiu. També està involucrat en el moviment per reviscolar l'herència indígena de Mèxic. Ha donat conferències sobre la seva experiència com a traductor de maia que treballa en la indústria del cinema a diverses universitats americanes.

## Referències

* ↑ http://secqr.gob.mx/index.php/index.php/?option=com_content&task=view&id=196%5BEnllaç+no+actiu%5D
* ↑ http://www.osea-cite.org/about/ab_people.php#hilario
* ↑ http://www.redui.org.mx/IMG/pdf/Hilario-Discurso-Xaltocan-2008.pdf%5BEnllaç+no+actiu%5D
* ↑ http://www.indiana.edu/~mlcp/working_groups/working_group8.php Informe sobre una conferència de Chi Canul a la Universitat d'Indiana
# Hombourg (Bèlgica)

* Per a altres significats, vegeu «Homburg».
Hombourg (en alemany i neerlandès Homburg, en való Hômbâr, en limburguès Hommerech) és un antic municipi de Bèlgica que el 1977 va fusionar-se amb Plombières.

## Història

Esmentat per primera vegada el 1070 ("Hunborc"). A partir de 1124, el capítol de la Col·legiata de Sant Pere de Lieja posseeix propietats a Hombourg ("Homborgh") i estableix un tribunal de justícia ("St Peterhof") que es refereix de fet a la granja del castell de Berlieren, la més antiga terra senyorial d'Hombourg.
Hombourg formava part del Ducat de Limburg. Al 1286, el castell de "Vilhenru" (actualment Vieljaeren) va ser destruït pel Duc Joan I de Brabant com a part de la guerra de successió de Limburg del que fou vencedor després de la batalla de Worringen en 1288.
La parròquia de Hombourg es forma pel desmembrament de la parròquia original de Teuven. L'església primitiva d'Hombourg data del segle xiii, però es pot rastrejar l'origen de la parròquia abans d'aquesta època i el fet que està dedicada a Sant Brici de Tours (successor de Sant Martí de Tours (397-444)) la situa generalment abans de l'any 1000.
Dins del Ducat de Limburg, Homburg formava part del senyoriu (ban) primitiu "de Sinnich-Völkerich" documentat de 1275 a 1388, que s'anomena com "de Homborch, Zennich en Fulkerich" al 1491, llavors, en 1547 i 1559 "Banck Homborch en Montzen" abans que es s'anomeni "de Montzen" a partir 1689.
Després de la segona arribada de les tropes franceses el 1794, l'antiga magistratura va desaparèixer, però la regió no es va sotmetre al nou règim i va esperar el retorn dels austríacs.
Al 1852 Remersdaal se separa d'Hombourg. Al 1895 s'inaugura una estació de ferrocarril de la línia ferroviària Lieja-Plombières..
Durant la Segona Guerra Mundial, Homburg va ser annexat al Tercer Reich amb les altres localitats veïnes.

## Llengua

Des de les invasions franques fins a l'actualitat, la llengua pròpia de la població d'Hombourg ha estat el fràncic renà també anomenat francic carolingi. És un dialecte intermedi entre els limburguès de l'Est (de 's-Gravenvoeren i Valkenburg) i el fràncic ripuari (d'Aquisgrà, Raeren, Kerkrade o Colònia). El dialecte utilitzat a Homburg es parla de Sint-Martens-Voeren a Eupen a Bèlgica, però també a Heerlen al Limburg neerlandès, i a Mönchengladbach o Düsseldorf a Alemanya.
El l'àmbit administratiu el dialecte local va ser substituït primer pel brabançó, després per l'alt alemany i posteriorment pel francès.
Així, administrativament, la comuna és de llengua francesa des de 1794. Quan la frontera lingüística es va redactar el 1962-63, Hombourg va obtenir, com els seus 8 municipis veïns, un sistema de llengua francesa. No obstant això, és un dels municipis amb facilitats lingüístiques per a l'ensenyament de les llengües minoritàries (alemany i neerlandès),
Actualment, aproximadament el 85% de la població és de parla francesa, un 7% alemanya i un 8% neerlandesa.

## Referències

* ↑ art. 3.4° de la llei de 30 de juliol de 1963 Arxivat 2007-03-13 a Wayback Machine.

## Enllaços externs

* Informació sobre Hombourg
* Informació sobre el Castell de Berlieren
# HB Alarmsystemen

L'equip HB Alarmsystemen va ser un equip ciclista neerlandès que va competir professionalment entre el 1979 i el 1981.

## Principals resultats

* A través de Bèlgica: Johan van der Meer (1981)
* Volta a Andalusia: Adri Schipper (1981)

### A les grans voltes

* Volta a Espanya
** 2 participacions (1980, 1981)
** 3 victòries d'etapa:
*** 1 el 1980: Jos Lammertink
*** 2 el 1981: Heddie Nieuwdorp, Jos Lammertink
** 0 classificació final:
** 0 classificació secundària:
* Giro d'Itàlia
** 0 participacions
* Tour de França
** 0 participacions

## Composició de l'equip

1979 :
1980 :
1981 :

## Enllaços externs

* Plantilles i resultat a firstcycling.com
* Plantilles a memoire-du-cyclisme.eu
* Plantilles i resultat a firstcycling.com
# HCM

HCM té els següents significats:
* HCM Constanţa (del seu nom en romanès Handball Club Municipal Constanța), club d'handbol de la ciutat de Constanța (Romania)
* Cardiopatia hipertròfica (del seu nom en anglès Hypertrophic Cardiomyopathy), malaltia caracteritzada per l'engrossiment del miocardi
* Hemoglobina corpuscular mitjana, indicador de la quantitat d'hemoglobina per glòbul vermell
* Hierarchical Clustering Method, mètode estadístic de clusterització de dades
# Hugo Gastulo

Alejandro Hugo Gastulo Ramírez (Lima, 9 de gener de 1958) és un exfutbolista peruà de la dècada de 1980.
Fou internacional i va formar part de l'equip peruà a la Copa del Món de 1982.
Pel que fa a clubs, destacà defensant els colors de Universitario.

## Referències

* ↑ «Peru - Record International Players». RSSSF. Arxivat de l'original el 2009-02-02. [Consulta: 9 abril 2009].
* ↑ Hugo Gastulo Fitxa i estadístiques a la FIFA
* ↑ Hugo Gastulo a National-Football-Teams.com (anglès)
# Hrvatska Kostajnica

Hrvatska Kostajnica (alemany: Castanowitz; italià: Costainizza) és una ciutat de Croàcia que es troba al comtat de Sisak-Moslavina.
# Huisheng

Huisheng (xinès simplificat: 小兔淘淘的故事：回声, pinyin: Xiǎo tù Táotáo de gùshì: Huíshēng, literalment 'Una història del conillet Taotao: eco') és una pel·lícula d'animació xinesa produïda per Shanghai Art Film Studio el 1982.
La pel·lícula va ser dirigida per Lin Wenxiao i Yan Dingxian, amb guió de Shan Ren i fotografia de Jiang Youyi. Forma part de la sèrie Les històries del conillet Taotao, sent la segona entrada de la sèrie, per darrere de Xue haizi i per davant de Bupa leng de dayi.

## Referències

* ↑ 张骏祥; 程季华. 中国电影大辞典 (en xinès). 上海辞书出版社, 1995. ISBN 978-7-5326-0326-8.
* ↑ 中国电影年鉴 (en xinès). 中国电影出版社, 1982.
* ↑ 中国百科年鉴 (en xinès). 中国大百科全书出版社, 1987.
# Huracà Baker (1950)

Huracà Baker va ser un gran huracà que afectà les Illes de Sotavent, Grans Antilles, i a la costa del Golf dels Estats Units. El cicló tropical va ser el segon huracà més intens, el segon huracà, i la segona tempesta tropical de la temporada d'huracans de l'Atlàntic de 1950. Huracà Baker xifrà la seva velocitat cim als 195 km/h prop de les Illes de Sotavent, travessat Antigua, i es debilità en una depressió tropical al sud-oest de Puerto Rico. S'intensificà al sud de Cuba, enfortint-se fins a un potent huracà de Categoria 2 en el Golf de Mèxic, i colpejà els Estats Units prop de Gulf Shores, Alabama, amb vents de 140 km/h. L'huracà Baker provocava danys generalitzats a les Petites Antilles i Cuba, però el seu impacte va ser mínim als Estats Units.
# Hernando de Esturmio

Hernando de Esturmio (Zierikzee, c. 1515-Sevilla, 1556) va ser un pintor holandès del renaixement espanyol.

## Biografia

Dels seus primers anys no es tenen notícies certes, es creu que va haver de néixer el 1515 en Zieriksee (els Països Baixos), traslladant-se a Sevilla el 1537 quan comptava uns 22 anys. En aquesta ciutat es va casar i va tenir quatre fills, convertint-se en un artista prolífic i d'èxit.
El seu estil basat en les conells que va haver de rebre en el seu aprenentatge a Holanda, té també influències italianes, podent-lo comparar a altres pintors renaixentistes holandesos com Jan van Scorel o Maarten van Heemskerck, artista aquest últim amb qui va poder coincidir a la seva joventut o bé va tenir coneixement de la seva obra mitjançant diferents gravats.

## Obres

* La seva primera obra documentada són les pintures del retaule de Sant Pere i [Sant | San] Pau de l'Església de Sant Pere a Arcos de la Frontera (Cadis).
* Pintures per al retaule de l'antiga Universitat d'Osuna (1548).
* Pintures per al retaule de la Capella dels Evangelistes de la Catedral de Sevilla (1555)

## Bibliografia

* Jane Turner (Editor). Grove Dictionary of Art (1996, 34 vols.). ISBN 1-884446-00-0 (en inglés)
# Hoogezand-Sappemeer

Hoogezand-Sappemeer (en groninguès, Hogezaand-Sapmeer) és un municipi de la província de Groningen, al nord dels Països Baixos. L'1 de gener del 2009 tenia 34.643 habitants repartits sobre una superfície de 73,05 km² (dels quals 5,92 km² corresponen a aigua).

## Nuclis de població

* Achterdiep
* Borgercompagnie
* Borgweg
* Foxham
* Foxhol
* Foxholsterbosch
* Hoogezand
* Jagerswijk
* Kalkwijk
* Kiel-Windeweer
* Kleinemeer
* Kropswolde
* Lula
* Martenshoek
* Meerwijck
* Nieuwe Compagnie
* Sappemeer
* Tripscompagnie
* Waterhuizen
* Westerbroek
* Wolfsbarge

## Administració

La composició del consistori municipal després de les últimes eleccions és:
| Partit | 2006% | 2002% | Escons 2006 | 2002 |
| PvdA | 42,3 | 25,0 | 11 | 6 |
| VVD | 11,0 | 15,2 | 2 | 4 |
| GroenLinks | 10,8 | 10,9 | 2 | 3 |
| LokaalCentraal | 8,4 | 15,8 | 2 | 4 |
| CDA | 9,7 | 10,4 | 2 | 2 |
| ChristenUnie | 6,7 | 5,9 | 1 | 1 |
| Progressief Hoogezand-Sappemeer | 5,9 | 7,8 | 1 | 1 |
| Roodgewoon | 5,2 | 5,5 | 1 | 1 |
| Total | 57,1 | 61,1 | 23 | 23 |

## Ciutat agermanada

* Geesthacht (Slesvig-Holstein)

## Enllaços externs

* www.hoogezand-sappemeer.nl Arxivat 2017-09-29 a Wayback Machine.
# Hoogeveen

Hoogeveen és un municipi de la província de Drenthe, al nord-est dels Països Baixos. L'1 de gener del 2021 tenia 55.603 habitants repartits sobre una superfície de 129,22 km² (dels quals 1,53 km² corresponen a aigua).

## Centres de població

| Nucli | Població | Nucli | Població |
| Hoogeveen | 38.389 | Nieuweroord | 931 |
| Hollandscheveld | 4.318 | Nieuw Moscou | 527 |
| Noordscheschut | 1.989 | Tiendeveen | 772 |
| Elim | 2.425 | Fluitenberg | 486 |
| Nieuwlande | 1.361 | Stuifzand | 631 |
| Pesse | 1.780 | Industriegebied | 574 |

## Administració

El consistori actual, després de les eleccions municipals de 2022, és dirigit per Karel Loohuis (Partit del Treball). El consistori consta de 31 membres, compost per:
* Gemeentebelangen Hoogeveen e.o, 7 escons
* Crida Demòcrata Cristiana, (CDA) 6 escons
* Partit del Treball, (PvdA) 5 escons
* Partit Popular per la Llibertat i la Democràcia, (VVD) 3 escons
* ChristenUnie, 3 escons
* Partit Socialista (SP), 2 escons
* Fòrum per a la Democràcia (FvD), 2 escons
* Demòcrates 66, 1 escó
* Partit Polític Reformat (SGP), 1 escó
* Esquerra Verda (Països Baixos) (GroenLinks), 1 escó

## Agermanaments

* Martin, Eslovàquia

## Referències

* ↑ «Tabel: Kerncijfers wijken en buurten 2021» (en neerlandès). Centraal Bureau voor de Statistiek, 06-08-2021. [Consulta: 8 agost 2022].
* ↑ «Gemeenteraad 16 maart 2022» (en neerlandès). Kiesraad. [Consulta: 9 agost 2022].

## Enllaços externs

* www.hoogeveen.nl
# Hooglede

Hooglede és un municipi belga de la província de Flandes Occidental a la regió de Flandes.

## Seccions

| # | Nom | Superfície (km²) | Població (31/12/2006) |
| I (III) (IV) | Hooglede - Hooglede - Sleihage - Sint-Jozef/De Geite | 22,00 | 5.713 |
| II | Gits | 15,83 | 4.151 |

## Localització

* a. Lichtervelde
* b. Beveren (Roeselare)
* c. Roeselare (Roeselare)
* d. Oostnieuwkerke (Staden)
* e. Staden
* f. Handzame (Kortemark)
* g. Kortemark
* h. Torhout
# Icchak Cukierman

Icchak «Antek» Cukierman (Vílnius, Lituània, 1915 - Lohamey ha-Geta'ot, Estat d'Israel, 1981) va ser un dels líders de l'Aixecament del Gueto de Varsòvia durant la Segona Guerra Mundial. És conegut també com a Yitzhak Zuckerman, adaptació a l'anglès del seu nom.

## Segona Guerra Mundial

Nascut a Vílnius en una família jueva. De jove es feu simpatitzant del socialisme i del sionisme. Durant la invasió alemanya i soviètica de Polònia de 1939 es trobà a l'àrea de control de l'Exèrcit Roig, on va prendre part activa en la creació de diverses organitzacions clandestines socialistes jueves. Al començament de 1940 es va traslladar a Varsòvia, on es va convertir en un dels líders del moviment juvenil Dror Hechaluc, juntament amb la seva futura esposa Zivia Lubetkin. El 1941, va ser un dels comandants de Żydowska Organizacja Bojowa (ŻOB, «Organització Jueva de Combat»). Va fer d'enllaç entre els comandants de la ŻOB i els comandants de les organitzacions poloneses de la resistència Armia Krajowa i Armia Ludowa. El 22 de desembre de 1942, va atacar juntament amb altres dos còmplices un cafè a Cracòvia que era utilitzat per la SS i la Gestapo. Cukierman, tot i ferit, va aconseguir escapar pels pèls. Els seus dos camarades van ser capturats i morts.
Durant el 1943, va treballar en el «sector ari» de Varsòvia per a proveir d'armes i munició l'Aixecament del Gueto quan aquest va esclatar. Tot i que incapaç d'entrar al gueto i unir-se als seus camarades, va resultar ser un enllaç fonamental entre les forces de la resistència de dins del gueto i les de l'exterior. Juntament amb Simcha «Kazik» Rotem, va organitzar la fugida dels combatents supervivents del ŻOB a través dels embornals. Durant el posterior Aixecament de Varsòvia de 1944, va dirigir una petita tropa de 22 supervivents de la revolta del gueto amb els quals va lluitar contra els alemanys en les files de l'Armia Ludowa.

## Vida durant la postguerra

Després de la guerra va formar part de la xarxa Berihah, que transportava refugiats jueus d'Europa central i de l'est a Palestina de forma clandestina. El 1947, ell mateix va fer aquest viatge, assentant-se en el que aviat seria l'Estat d'Israel. Allí, juntament amb la seva esposa Zivia, amb veterans del gueto i altres partisans, van fundar el quibuts Lohamey ha-Geta'ot i el museu Casa dels Lluitadors del Gueto que commemora els qui van lluitar contra els nazis. La Casa té un centre d'estudis que porta el seu nom i el de la seva esposa.
El 1961 va comparèixer com a testimoni en el judici contra el criminal de guerra nazi Adolf Eichmann a Jerusalem. Cukierman va morir el 1981, en el quibuts que havia fundat. Un enregistrament d'una llarga entrevista que va fer el 1976 va ser ampliada i convertida en el llibre Sheva ha-Shanim ha-Hen: 1939-1946, publicat el 1991. La seva neta va ser la primera dona pilot de combat de la força aèria israeliana.

## Referències

* ↑ «Medio siglo del juicio al nazi Adolf Eichmann en Israel», 11-04-2011. [Consulta: 27 agost 2019].
# Hoste (Eslovàquia)

Hoste és un poble i municipi d'Eslovàquia que es troba a la regió de Trnava, a l'oest del país. El 2023 tenia 432 habitants.

## Història

La vila fou fundada el 1231.

## Referències

* ↑ «Trnavský kraj (Slovakia): Districts, Towns and Municipalities» (en anglès), 12 abril 2024. [Consulta: 23 juny 2024].
* ↑ «História» (en eslovac). Ajuntament de Hoste. [Consulta: 23 juny 2024].
# Indofevillea

Indofevillea és un gènere amb una espècie de plantes amb flors que pertany a la família de les cucurbitàcies.

## Espècies seleccionades

* Indofevillea khasiana Chatterjee
# Iguana del nord de les Bahames

La Iguana del nord de les Bahames (Cyclura cychlura) és una espècie de sauròpsid (rèptil) escatós de la família dels iguànids. És endèmica de les Bahames on es distribueix únicament a les illes d'Andros i Exuma. Hi ha 3 subespècies reconegudes.

## Referències

* ↑ Knapp, C.R., Iverson, J.B. & Buckner, S. (2004). "Cyclura cychlura." 2004 Llista Vermella de la UICN. Unió Internacional per a la Conservació de la Natura, edició 2004. [Consulta: 12 d'agost de 2013]
* ↑ Cyclura cychlura (TSN 202141) al web del Sistema Integrat d'Informació Taxonòmica. (anglès)
# Inquisició dels Països Baixos

La Inquisició dels Països Baixos va ser una estensió de la Inquisició espanyola als Països Baixos espanyols, establerta durant el regnat de Carles V. Com que la idea de la Inquisició no era congènita del temperament flamenc, el procés d'introducció va ser lent i gradual de principi a fi. L'any 1521, Francis van der Hulst havia estat nomenat Inquisidor general de les Províncies. Ell i els seus successors, com els seus iguals espanyols, rebien els poders per edicte imperial per buscar activament i castigar rigurosament tots aquells que fossin trobats, o fins i tot només sospitosos, d'heretgia, o d'ajudar a un heretge de qualsevol manera. Aquest sistema conduïa fàcilment a abusos; en els darrers anys, no era estrany que els informants acusessin ciutadans rics pel sol fet d'aconseguir una part de la seva riquesa confiscada.
A principis de 1565, un nombrós grup de nobles menors, inclòs Lluís de Nassau, el germà petit de Guillem va formar el Compromís dels Nobles, que el 5 d'abril van oferir una petició a Margarida de Parma, per sol·licitar la fi de la persecució dels protestants, que anomenaven Inquisició, però fou rebutjada i es va decretar la prohibició de predicar el protestantisme en decrets de juny i juliol. Calvinistes, anabaptistes i menonites, enfurismats per l'opressió catòlica i teològicament contraris a l'ús catòlic d'imatges de sants, que als seus ulls entraven en conflicte amb el Segon Manament, van destruir estàtues de centenars d'esglésies i monestirs dels Països Baixos d'agost a octubre de 1566 en una onada d'iconoclasme es va estendre pels països baixos. Margarida de Parma va emetre un decret en agost prohibint l'iconoclasme.

## Referències

* ↑ Motley, John Lothrop. The Rise of the Dutch Republic, 1855.
* ↑ Soen, Violet «The Beeldenstorm and the Spanish Habsburg Response (1566-1570)» (en anglès). Low Countries Historical Review, 131, 1, 2016, pàg. 105.
# Irshad Manji

Irshad Manji (Uganda, 1968) és una escriptora, periodista i activista lesbiana canadenca. És la directora del Moral Courage Project de la Universitat de Nova York. S'ha destacat per les seues posicions crítiques amb el fonamentalisme islàmic i les interpretacions ortodoxes de l'Alcorà. El New York Times l'ha descrita com "el pitjor malson d'Osama bin Laden". En la seua defensa del pensament crític entés també com a dret d'interpretació religiosa, o ijtihad, Manji ha creat una xarxa de musulmans interessats en una reforma liberal de l'islam.

## Biografia

Nasqué a Uganda el 1968 en una família musulmana. Quan Idi Amin expulsà tota la població ugandesa d'origen sud-asiàtic la família de Manji emigrà al Canadà. Ella tenia quatre anys. En el seu llibre, parla de la seua infantesa a vegades difícil.
Es llicencià en història a la Universitat de Colúmbia Britànica (Vancouver, Canadà) i fou la primera dona de ciències humanes que rebé la Medalla del Governador General per a graduacions al 1990.
De 1998 a 2001 produí QFiles en Citytv i l'emissió d'Interés Públic en Vision TV. També intervé sovint en el programa de debat televisiu Friendly Fire.
Actualment presideix VERB, un canal de televisió dedicat als joves que es qüestionen molts i variats temes. Presentà l'emissió de Big Idees de TVOntario fins a l'arribada d'Andrew Moodie al 2006. És docent a la Universitat de Toronto.
Manji ha intervingut en molts fòrums internacionals, com ara Women's Forum Leadership Conference, l'Àsia-Pacific Economic Cooperation Conference on Technology, Learning and Culture i Los Angeles Committee on Foreign Relations.
És lesbiana i considera que la condemna de l'homosexualitat per part dels corrents més durs de l'Islam tradicionalista contradiu la tradició alcorànica que diu que "Déu feu bé tot el que creà. " La seua companya fins a 2008 fou l'activista canadenca Michelle Douglas.
Amiga de Salman Rushdie, ha rebut amenaces de mort.
Des de maig de 2005, participa en el bloc Huffington Post.

## Referències

* ↑ Krauss, Clifford «An Unlikely Promoter of an Islamic Reformation». . nytimes.com, 04-10-2003 [Consulta: l'11 juliol 2006].

## Vegeu també

* Ayaan Hirsi Ali
* Asra Nomani

## Enllaços externs

* Article del NYT comparant les opinions de Manji i Hirshi Ali.
# Irritació

* No s'ha de confondre amb Irritabilitat o estat anímic.
En el camp de la medicina i la biologia una irritació és un estat inflamatori o una reacció dolorosa de l'organisme causats principalment per algun tipus d'al·lèrgia a agents químics o a altres estímuls (p.e.:la calor o la llum ultraviolada). Es pot patir una irritació a diferents parts del cos: als ulls, al nas, als intestins (colon irritable), a la pell…
La irritació de la pell (o prurigen), acompanyada o no de pruïja, es considera un problema important a la societat

## Etiologia

Els mecanismes que causen una irritació, on hi participen (normalment) les citocines, són de diversos tipus. Les principals causes d'aquests estats anòmals són els aliments ingerits, els objectes amb què s'entra en contacte, la qualitat de l'aire o alguns tipus de malaltia

## Vegeu també

* Dermatitis
* Al·lèrgia
* Eritema
* Inflamació

## Referències

* ↑ Fluhr JW, R Darlenski, Angelov-I Fischer, Tsankov N, Sr Baskette «irritació de la pell i sensibilització: Mecanismes i nous enfocaments per a l'avaluació de riscos. 1. Irritació de la pell». pell Physiol Pharmacol., 21, 2008, p. 124-135.. «no»
* ↑ Alamgir H, S Yu, Chavoshi N, Ngan K.. Al·lèrgia incidents potencials i la irritació entre els treballadors de la salut. 56, 2008, p. 281-288.
# Introitus in festo Ss. Nominis Jesu

Introitus in festo Ss. Nominis Jesu, JW II/2, és un motet per a veus mixtes i orgue compost per Leoš Janáček el 1875 a Praga, mentre estudiava a l'Escola d'orgue de Praga. El text es basa en un text espiritual en llatí.
Compost en mode dòric, va ser el segon motet de Janáček.

## Referències

* ↑ Knaus, Jakob. «Dades de l'obra» (en alemany). leos-janacek.org. [Consulta: 27 gener 2019].
* ↑ Tyrrell, 2011, p. 20.

## Bibliografia

* Tyrrell, John. Janacek: Years of a Life Volume 1 (1854-1914): The Lonely Blackbird. Faber & Faber, 2011. ISBN 978-0-571-26113-0.

## Vegeu també

* Llista de composicions de Leoš Janáček
# Irich

Irich fou una antiga ciutat i actualment un poble al districte de Jhansi, tehsil de Moth, Uttar Pradesh, Índia, a la dreta del riu Betwa a uns 60 km al nord-est de Jhansi (ciutat). La població està per sota dels mil habitants però antigament fou de gran importància. Sota Akbar el Gran fou seu d'un sarkar. Nombroses mesquites i tombes a la ciutat testimonien el seu període d'esplendor però actualment estan en ruïnes, en part per la manca de cura del darrer segle i per la utilització d'elements inadequats. El 1804 el major Sheperd va fer front a la ciutat a les forces pindaris d'Amir Khan que atacaven Jhansi i Tehri; Amir després d'un primer atac es va retirar i els britànics pensant que era definitiu van avançar cap a Banda però Amir va retornar i es va establir a Irich per fer expedicions a Kalpi i altres llocs. Els britànics sota el marquès de Hastings hi acamparen el 1817, quan marxaven cap a Gwalior (ciutat), i es va declarar una epidèmia de còlera.

## Referències

* ↑ Irich, lloc oblidat
* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Illa Innetalling

Innetalling és una illa deshabitada del grup de les illes Belcher del grup, a la badia de Hudson. Administrativament pertany a la regió de Qikiqtaaluk de Nunavut, Canadà. Juntament amb les illes Flaherty, Kugong i Tukarak són les quatre illes grans del grup.

## Referències

* ↑ Publications. 77. Digitized May 5, 2009. United States Hydrographic Office, 1946, p. 391.
* ↑ «Section 15, Chart Information». pollux.nss.nima.mil. Arxivat de l'original el 2004-11-19. [Consulta: 4 agost 2009].